pythainlp/thai-financial-dataset huggingface dataset:
6. โครงการในอนาคต …………………………………………………………………………………

6.1 โครงการขยายสถานีบริการน้ำมัน

บริษัทฯ ยังคงตั้งเป้าหมายในการขยายช่องทางการจัดจำหน่ายด้านการค้าปลีก
ผ่านทางสถานีบริการน้ำมัน “เพียว” เพื่อเพิ่มผลกำไรของบริษัทฯ จากค่าการตลาดสุดท้ายใน
value chain ของธุรกิจค้าน้ำมันสำเร็จรูป ซึ่งปี 2549 ที่ผ่านมา บริษัทฯ
สามารถพัฒนาและเพิ่มจำนวนสถานีบริการน้ำมันของบริษัทฯ รวมทั้งสิ้น 56 แห่ง โดยบริษัทฯ
ยังคงแผนการเพิ่มจำนวนสถานีบริการน้ำมันพร้อมทั้งพัฒนามาตรฐานการบริการ
เพื่อเพิ่มยอดการจัดจำหน่ายด้านการค้าปลีกอย่างต่อเนื่อง

6.2 การลงทุนใน VTN-P

VTN-P เป็นบริษัทย่อยประกอบธุรกิจโรงงานปิโตรเคมีขนาดเล็กโดยมีกำลังการผลิต 2,500
บาร์เรลต่อวัน ตั้งอยู่ติดแม่น้ำโขง เมืองกันเธอ (Can Tho) ใกล้เมืองโฮจิมินห์ ซิตี้
ทางตอนใต้ของประเทศเวียดนาม บริษัทฯถือหุ้นอยู่ร้อยละ 60 จากทุนจดทะเบียนทั้งสิ้น 3.5
ล้านเหรียญสหรัฐ ซึ่งโครงการ VTN-P
เป็นโครงการโรงกลั่นน้ำมันเอกชนรายแรกของประเทศเวียดนาม อย่างไรก็ตาม
ในปัจจุบันประเทศเวียดนามยังไม่มีโรงกลั่นขนาดใหญ่ในประเทศเลย
จึงยังมีความไม่ชัดเจนด้านกฎระเบียบปฏิบัติอยู่หลายประการที่บริษัทฯ
ต้องประสานงานอย่างใกล้ชิดกับทางราชการ
โดยเฉพาะเรื่องใบอนุญาติการขายน้ำมันในประเทศเวียดนาม รวมถึงการนำเข้าวัตถุดิบ
และส่งออกน้ำมันสำเร็จรูปด้วย ซึ่งบริษัทฯ คาดว่าจะได้รับความชัดเจน ภายในปี 2550
ซึ่งจะทำให้บริษัทฯ สามารถรับรู้รายได้จากบริษัทย่อยนี้ได้
และคาดว่าน่าจะได้รับผลตอบแทนที่คุ้มค่าแก่การลงทุน

6.3 การศึกษาการลงทุนในโครงการพลังงานทดแทน

บริษัทฯ มีความสนใจการลงทุนด้านพลังงานทดแทน อาทิโครงการผลิตน้ำมันไบโอดีเซล
โครงการผลิตเอทานอลเพื่อนำมาผสมกับน้ำมันปิโตรเลียมที่บริษัทผลิต เพื่อจำหน่าย
หรือโครงการพลังงานทดแทนทางเลือกอื่นๆ เพื่อเป็นการตอบสนองนโยบายของรัฐบาล
ในลดการนำเข้าเชื้อเพลิงปิโตรเลียมจากต่างประเทศ โดยใช้ผลผลิตทางการเกษตรภายในประเทศ
ซึ่งในขณะนี้ อยู่ในระหว่างการดำเนินการศึกษาความเป็นไปได้และความคุ้มค่าเชิงเศรษฐศาสตร์
ตลอดจนปัจจัยเสี่ยงในการลงทุน โดยบริษัทฯ กำลังติดตามสถานการณ์เรื่องนี้อย่างต่อเนื่อง
ส่วนที่ 3

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทฯหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ อกจากนี้ ข้าพเจ้า ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงินผลการดำเนินงานและกระแสเงินสดของบริษัทฯและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทฯมีระบบการเปิดเผยข้อมูลที่ดี
เพื่อให้แน่ใจว่าบริษัทฯได้เปิดเผยข้อมูลในส่วนที่เป็นสาระสำคัญทั้งของบริษัทฯและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทฯมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าวและข้าพเจ้าได้แจ้งข้อมูลการประเมินระบบการควบคุมภายใน
ณ วันที่ 22 กุมภาพันธ์ 2550 ต่อผู้สอบบัญชีและกรรมการตรวจสอบของบริษัทฯแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทฯและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นายสุวินัย สุวรรณหิรัญกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสุวินัย สุวรรณหิรัญกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ

1.  นายศุภพงศ์ กฤษณกาญจน์ ประธานกรรมการบริหาร …………………………

2. นายสุวินัย สุวรรณหิรัญกุล กรรมการบริหาร และกรรมการผู้จัดการ …………………………

3. นายสุมิตร ชาญเมธี กรรมการบริหาร …………………………

4. นายสัจจา เจนธรรมนุกูล กรรมการบริหาร …………………………

5. นายสมบูรณ์ ศิริชัยนฤมิตร ผู้จัดการทั่วไปสายการเงิน …………………………

ชื่อ ตำแหน่ง ลายมือชื่อ

ผู้รับมอบอำนาจ นายสุวินัย สุวรรณหิรัญกุล กรรมการผู้จัดการ …………………………

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้ นายสุวินัย สุวรรณหิรัญกุล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายสุวินัย
สุวรรณหิรัญกุล กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

ชื่อ ตำแหน่ง ลายมือชื่อ

1. นายวีระวัฒน์ ชลวณิช กรรมการ …………………………

2. นายสุทัศน์ ขันเจริญสุข กรรมการ …………………………

3. นายธวัช อึ้งสุประเสริฐ กรรมการ …………………………

4. ดร.วิชิต แย้มบุญเรือง กรรมการ …………………………

5. นายพิพิธ พิชัยศรทัต กรรมการ …………………………

6. นายอานุภาพ จามิกรณ์ กรรมการ …………………………

ชื่อ ตำแหน่ง ลายมือชื่อ

ผู้รับมอบอำนาจ นายสุวินัย สุวรรณหิรัญกุล กรรมการผู้จัดการ …………………………..
10.การควบคุมภายใน

 ระบบการควบคุมภายในของบริษัทฯ จะถูกตรวจสอบผ่านหน่วยงานควบคุมภายใน (Internal Audit) และมีการตรวจสอบระบบการปฏิบัติงานในฝ่ายต่างๆของบริษัทฯ ตามแผนงานการตรวจสอบภายในที่ได้รับจากฝ่ายบริหาร

 ที่ประชุมคณะกรรมการครั้งที่ 1/2546 เมื่อวันที่ 13 สิงหาคม 2546 โดยมีกรรมการตรวจสอบเข้าร่วมประชุมด้วยได้พิจารณาประเมินความเพียงพอของระบบควบคุมภายใน โดยการซักถามข้อมูลจากฝ่ายบริหารและการประเมินความเพียงพอ ซึ่งครอบคลุมถึงระบบการควบคุมภายใน 5 ด้านได้แก่ องค์กรและสภาวะแวดล้อม การบริหารความเสี่ยง การควบคุมการปฎิบัติงานของฝ่ายบริหารระบบสารสนเทศและการสื่อสารข้อมูล และระบบการติดตาม มีความเห็นว่าบริษัทฯมีระบบการควบคุมภายในเพียงพอ รวมถึงระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว
8. โครงสร้างเงินทุน………………………………………………………………………………………………………

8.1 หลักทรัพย์ของบริษัทฯ

ณ วันที่ 31 ธันวาคม 2549 บริษัทฯมีทุนจดทะเบียน 530,048,171 บาท และทุนเรียกชำระแล้ว
526,260,433 บาท มูลค่าที่ตราไว้หุ้นละ 1.00 บาท

8.2 ผู้ถือหุ้น

ณ วันที่ 1 ธันวาคม 2549 รายชื่อผู้ถือหุ้นที่ถือหุ้นสูงสุด 10 รายแรก
โดยนับรวมการถือหุ้นโดยผู้ที่เกี่ยวข้องกันตามมาตรา 258 แห่งพระราชบัญญัติหลักทรัพย์
และตลาดหลักทรัพย์ พ.ศ. 2535

  --------------------------------- ----------------- --------------------
  รายชื่อผู้ถือหุ้น                        จำนวนหุ้นที่ถือ        สัดส่วนการถือหุ้น¹
                                                      (ร้อยละ)

  1. บริษัท เพทโทร-อินสตรูเมนท์ จำกัด     158,293,625.00    30.08

  2. นายธวัช อึ้งสุประเสริฐ และคู่สมรส     49,533,250.00     9.41

  3. นายสมพงษ์ ชลคดีดำรงกุล            26,910,700.00     5.11

  4. นายเกียรติ สิทธีอมร                21,195,625.00     4.03

  5. นายปิติ ธรรมมงคล                 19,875,000.00     3.78

  6. นางสาวมณฑนา เจนธรรมนุกูล         13,933,125.00     2.65

  7. นายศุภพงศ์ กฤษณกาญจน์             11,627,000.00     2.21

  8. นายอธิคม ชาญเมธี                 10,925,625.00     2.08

  9. นางสาววิราวดี ชลวณิช              9,500,156.00      1.81

  10. นายสัจจา เจนธรรมนุกูล            9,077,000.00      1.72

  รวม                               330,871,106.00    62.87
  --------------------------------- ----------------- --------------------

ที่มา : ทะเบียนรายชื่อผู้ถือหุ้น บริษัท ระยองเพียวริฟายเออร์ จำกัด (มหาชน) ณ วันที่ 1
ธันวาคม 2549

หมายเหตุ : - ¹ คำนวณจากหุ้นสามัญที่ออกและเรียกชำระแล้วจำนวน 526,260,433 หุ้น

  รายชื่อผู้ถือหุ้น 10 รายแรกของบริษัท เพทโทร-อินสตรูเมนท์ จำกัด

  -----------------------------------------------------------------------
  รายชื่อผู้ถือหุ้น                 จำนวนหุ้นที่ถือ             สัดส่วนการถือหุ้น⁴ (ร้อยละ)
  -------------------------- ---------------------- ---------------------
  1. นางสาวมณฑนา เจนธรรมนุกูล  50,200                 20.49

  2. คณะบุคคลพิณพน             35,000                 14.29

  3. นายสัจจา เจนธรรมนุกูล      34,300                 14.00

  4. นายวิลาศ สินสวัสดิ์          32,200                 13.14

  5. นายชูชัย จันทร์จารุวัฒน์       30,100                 12.29

  6. นายสุทัศน์ ขันเจริญสุข        19,250                 7.86

  7. คณะบุคคลพีระวัฒิ            18,750                 7.65

  8. นางสาวธีรวรรณ ธนะนิเวศน์   10,500                 4.29

  9. นายสุรชัย เลิศธีระกุล        7,000                  2.86

  10. นายไพศาล วนัสบดีไพศาล    3,500                  1.43

  รวม                        240,800                98.29
  -----------------------------------------------------------------------

ที่มา : ทะเบียนรายชื่อผู้ถือหุ้น บริษัท เพโทร-อินสตรูเม้นท์ จำกัด ณ วันที่ 31 ธันวาคม 2549

8.3 นโยบายการจ่ายเงินปันผล

บริษัทฯมีนโยบายการจ่ายเงินปันผลไม่ต่ำกว่าร้อยละ 50
ของกำไรสุทธิที่เหลือหลังจากหักเงินสำรองต่างๆ ทุกประเภทที่บริษัทฯได้กำหนดไว้ อย่างไรก็ตาม
การจ่ายเงินปันผลดังกล่าวจะขึ้นอยู่กับแผนการลงทุน ความจำเป็น และความเหมาะสมอื่นๆ
ในอนาคต นอกจากนั้น PTEC ซึ่งเป็นบริษัทย่อยมีนโยบายจ่ายเงินปันผลให้บริษัทฯไม่ต่ำกว่าร้อยละ
50 ของกำไรสุทธิ หรือตามสถานะทางการเงินของ PTEC
12. ข้อมูลอื่นที่เกี่ยวข้อง

บริษัท ระยองเพียวริฟายเออร์ จำกัด (มหาชน) (“บริษัทฯ”) ได้จดทะเบียนก่อตั้งเมื่อวันที่ 27
มกราคม 2538 เพื่อดำเนินการกลั่นเพื่อแปรสภาพคอนเดนเสท เรสสิดิว (Condensate
Residue) ซึ่งเป็นวัตถุดิบผลพลอยได้ (by product) จากกระบวนการผลิตของ บริษัท ปตท.
อะโรเมติกส์ และการกลั่น (มหาชน) เพื่อให้ได้ผลิตภัณฑ์ปิโตรเลียม และปิโตรเคมีที่มีคุณภาพได้แก่
น้ำมันดีเซลหมุนเร็ว เคมีภัณฑ์ และน้ำมันเตา โรงกลั่นของบริษัทฯ
ตั้งอยู่บริเวณนิคมอุตสาหกรรมมาบตาพุด จังหวัดระยอง ก่อสร้างแล้วเสร็จในเดือนกันยายน 2540
ปัจจุบันโรงกลั่นของบริษัทฯมีกำลังผลิตสูงสุด 17,000 บาร์เรลต่อวัน หรือประมาณ 80
ล้านลิตรต่อเดือน นอกจากผลิตภัณฑ์ที่บริษัทฯผลิตเองได้
บริษัทฯยังได้จัดซื้อน้ำมันเบนซินสำเร็จรูปจากผู้ผลิตหรือผู้จำหน่ายรายอื่นเพื่อมาจำหน่าย
บริษัทฯบริหารคลังน้ำมัน 4 แห่ง เพื่อจัดจำหน่ายน้ำมันสำเร็จรูปทั้งค้าส่งและค้าปลีก
โดยบริษัทฯได้รับใบอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
พ.ศ. 2543 ช่องทางการจัดจำหน่ายของบริษัทฯสามารถแบ่งเป็น 3 ช่องทางตามกลุ่มประเภทลูกค้า
คือ

1)  การค้าส่งให้กับผู้ค้าส่งน้ำมันเพื่อไปจำหน่ายต่อโดยมีมูลค่าประมาณร้อยละ 48.28
    ของยอดขายทั้งหมดของบริษัทฯในปี 2553

2)  การค้าปลีกจะดำเนินการผ่านสถานีบริการน้ำมันของ บริษัท เพียวพลังงานไทย จำกัด (PTEC)
    ซึ่งเป็นบริษัทย่อยที่บริษัทฯถือหุ้นอยู่ร้อยละ 99.99 โดยในปี 2553
    การค้าปลีกมีมูลค่าเป็นประมาณร้อยละ 35.73 ของยอดขายรวมของบริษัทฯ และ

3)  การส่งออกในปี 2553 คิดเป็นมูลค่าร้อยละ 15.97 ของยอดขายรวมของบริษัทฯ

บริษัทฯ มีนโยบายให้บริการค้าปลีกผ่าน PTEC โดยคลุมพื้นที่ในภาคเหนือ ภาคตะวันออกเฉียงเหนือ
ภาคตะวันออก ภาคใต้ตอนบน และภาคกลางรอบนอกปริมณฑล
ส่วนผลิตภัณฑ์ที่จำหน่ายผ่านช่องทางการค้าส่งให้แก่ผู้ค้าส่งน้ำมัน
ส่วนใหญ่จะถูกนำไปจำหน่ายให้แก่ลูกค้าในต่างจังหวัด

เป้าหมายในการดำเนินธุรกิจในอนาคต เพื่อเป็นผู้นำอุตสาหกรรมกลั่นน้ำมันขนาดกลาง
และดำเนินธุรกิจน้ำมันครบวงจร ทั้งการจัดหา ขนส่ง คลังน้ำมัน กลั่น จำหน่ายส่ง และจำหน่ายปลีก
ให้ความสำคัญต่อคุณภาพและบริการเพื่อให้เกิดประโยชน์สูงสุดแก่ลูกค้าและผู้ถือหุ้นเป็นสำคัญ
บริษัทฯมุ่งเน้นการบริหารงานแบบสากล
ภายใต้ระบบที่มีคุณภาพโดยนำเทคโนโลยีสารสนเทศอันทันสมัยมาใช้ในการบริหารงาน
เพื่อลดความเสี่ยงของธุรกิจและสามารถตอบสนองความต้องการให้กับลูกค้าอย่างมีประสิทธิภาพ
ในด้านการผลิตบริษัทฯ
มุ่งเน้นพัฒนาเทคโนโลยีกระบวนการผลิตเพื่อลดต้นทุนและเพิ่มประสิทธิภาพของธุรกิจ
โดยที่ผ่านมาบริษัทฯ พึ่งพาเทคโนโลยีที่พัฒนาได้เองภายในประเทศ ซึ่งส่งผลให้บริษัทฯ
สามารถลดค่าใช้จ่ายในการผลิตเนื่องจากไม่ต้องเสียค่าลิขสิทธิ์จากต่างประเทศ
นอกจากนี้บริษัทฯยังให้ความสำคัญกับการแสวงหาพันธมิตรธุรกิจทั้งภายใน
และต่างประเทศเพื่อนำประโยชน์มาสู่ประเทศชาติ
และยังยึดมั่นในการดำเนินธุรกิจบนพื้นฐานของความรับผิดชอบต่อสิ่งแวดล้อมและสังคมเป็นสำคัญ
ส่วนที่1

บริษัทที่ออกหลักทรัพย์ 

+----------------+---+---------------------------------------------------+
| ชื่อบ            | : | บริษัท ระยองเพียวริฟายเออร์ จำกัด (มหาชน) (“บริษัทฯ”)     |
| ริษัทที่ออกหลักทรัพย์ |   |                                                   |
+----------------+---+---------------------------------------------------+
| ประเภทธุรกิจ     | : | ประกอบธุรกิจโรงกลั่นน้ำมันขนาด 17,000 บาร์เรลต่อวัน        |
|                |   | บริหารคลังน้ำมัน 4 แห่ง                                |
|                |   |                                                   |
|                |   | เพื่อจัดจำหน่ายน้ำมันดีเซล น้ำมันดีเซล บี 5 เบนซิน 91         |
|                |   | แก๊สโซฮอลล์ 91 แก๊สโซฮอลล์ 95 และน้ำมันเตา              |
|                |   | รวมถึงค้าปลีกน้ำมันสำเร็จรูป                             |
+----------------+---+---------------------------------------------------+
| ที่ตั้งสำนักงานใหญ่  | : | 1010 อาคารชินวัตร 3 ชั้น 14 ถนนวิภาวดีรังสิต แขวงจตุจักร    |
|                |   | เขตจตุจักร กรุงเทพฯ 10900                            |
+----------------+---+---------------------------------------------------+
| เลขทะเบียนบริษัท  | : | 0107546000202                                     |
+----------------+---+---------------------------------------------------+
| โทรศัพท์         | : | 0-2791-1811 0-2515 9000                           |
+----------------+---+---------------------------------------------------+
| โทรสาร         | : | 0-2791-1818                                       |
+----------------+---+---------------------------------------------------+
| ที่ตั้งโรงงาน      | : | 7/3 ถนนปกรณ์สงเคราะห์ราษฎร์ ตำบลมาบตาพุด              |
|                |   | อำเภอเมืองระยอง จังหวัดระยอง 21150                   |
+----------------+---+---------------------------------------------------+
| โทรศัพท์         | : | 0-3868-5816-9                                     |
+----------------+---+---------------------------------------------------+
| โทรสาร         | : | 0-3868-5243                                       |
+----------------+---+---------------------------------------------------+
| โฮมเพจ         | : | http://www.rpcthai.com                            |
+----------------+---+---------------------------------------------------+
6. ข้อพิพาททางกฎหมาย

ณ วันที่ 31 ธันวาคม 2553 บริษัทฯ มีข้อพิพาทที่ยังไม่สิ้นสุด ดังนี้

บริษัทฯ ได้เข้าทำสัญญาซื้อขายวัตถุดิบคอนเดนเสทเรสซิดิวกับ บริษัท ปตท. จำกัด (มหาชน)
(PTT) ซึ่งวัตถุดิบดังกล่าวผลิตโดย บริษัท ปตท. อะโรเมติกส์และการกลั่น จำกัด (มหาชน)
(PTTAR) เมื่อวันที่ 8 สิงหาคม 2538 สัญญามีลักษณะเป็นสัญญาต่างตอบแทน
ผูกพันระยะยาวแบบไม่กำหนดระยะเวลาสิ้นสุด (Evergreen Basis)
โดยสัญญาดังกล่าวมีระยะเวลาช่วงแรก (Primary Period) 15 ปี ซึ่งจะครบในปี 2555
โดยสัญญาจะมีผลบังคับใช้อย่างอัตโนมัติต่อเนื่องไปในช่วงที่ 2 และต่อเนื่องเรื่อย ไป
จนกว่าคู่สัญญาจะตกลงเลิกสัญญาต่อกัน หรือเลิกประกอบกิจการ หรือผิดเงื่อนไขตามที่ระบุไว้ในสัญญา

เมื่อวันที่ 30 กันยายน 2552 PTT
ได้ส่งหนังสือแจ้งขอยกเลิกสัญญาการซื้อขายวัตถุดิบคอนเดนเสทเรสซิดิวกับบริษัทฯ
โดยจะขอยกเลิกสัญญาเมื่ออายุสัญญาครบ 15 ปีแรก (Primary Period) ในปี 2555 ในเบื้องต้น
บริษัทฯ ได้พยายามหารือกับ PTT เพื่อหาข้อสรุปที่ยุติธรรมกับทั้งสองฝ่าย
แต่ไม่สามารถหาข้อสรุปได้เนื่องจากทั้ง 2 ฝ่ายมีการตีความในสัญญาแตกต่างกัน ทั้งนี้ บริษัทฯ
และที่ปรึกษากฎหมายของบริษัทฯ เห็นว่า สัญญาดังกล่าวไม่สามารถยกเลิกได้
เนื่องจากเป็นสัญญาต่างตอบแทนระยะยาว โดยในสัญญาระบุให้บริษัทฯ
ต้องสร้างโรงกลั่นขึ้นมารองรับ เพื่อแปรรูปวัตถุดิบคอนเดนเสทเรสซิดิว
ซึ่งเป็นคุณสมบัติของวัตถุดิบที่รับมาจาก PTT เท่านั้น นอกจากนั้น
สัญญายังกำหนดบังคับไว้ด้วยว่าบริษัทฯ ไม่สามารถนำวัตถุดิบนี้ไปขายต่อในสภาพเดิมที่รับมาได้
ดังนั้นในสัญญาจึงมีการระบุว่าเป็นสัญญาลักษณะ Evergreen Basis คือ ไม่มีกำหนดเวลาสิ้นสุด
สัญญาจะต่อเนื่องไปโดยอัตโนมัติหลังจากถึงกำหนด 15 ปีแรก (Primary Period)
อีกทั้งการยกเลิกสัญญาจะกระทำได้เมื่อได้รับความยินยอมจากทั้ง 2 ฝ่าย หรือเลิกประกอบกิจการ
หรือในกรณีที่ฝ่ายใดฝ่ายหนึ่งทำผิดเงื่อนไขตามสัญญา ซึ่งบริษัทฯ ไม่เคยดำเนินการใดๆ
ผิดจากข้อสัญญาที่กำหนดไว้ บริษัทฯ จึงมั่นใจว่าสัญญาดังกล่าวไม่สามารถยกเลิกได้ และบริษัทฯ
เห็นว่าการที่ PTT บอกเลิกสัญญากับบริษัทฯ เป็นการใช้สิทธิโดยไม่สุจริต

ดังนั้น เพื่อรักษาสิทธิของผู้ถือหุ้น ให้ได้รับการรับรอง และคุ้มครองตามกฎหมาย บริษัทฯ
จึงได้ใช้กระบวนการยุติธรรมเป็นผู้ตัดสินชี้ขาดตามแนวทางการยุติข้อพิพาทที่ระบุไว้ในสัญญา
โดยได้ดำเนินการยื่นคำร้องต่ออนุญาโตตุลาการในวันที่ 3 ธันวาคม 2552
ขณะนี้ข้อพิพาททางการค้าอยู่ภายใต้กระบวนการทางอนุญาโตตุลาการ
ซึ่งผลของข้อพิพาทยังไม่สามารถระบุได้ และขึ้นอยู่กับกระบวนการยุติธรรมในอนาคต

นอกจากนี้ เพื่อให้บริษัทฯ ได้รับการรับรอง และคุ้มครองตามกฎหมายอย่างเป็นธรรม ต่อมาเมื่อวันที่
27 สิงหาคม 2553 บริษัทฯ จึงได้เป็นโจทก์ยื่นฟ้อง PTT กับพวก เป็นจำเลยต่อศาลแพ่ง
เพื่อให้ศาลแพ่งมีคำพิพากษาให้ PTT กับพวก
ปฏิบัติตามสัญญาดังกล่าวต่อไปโดยไม่กำหนดระยะเวลาสิ้นสุด (on an Evergreen Basis)
ตามเจตนารมณ์ของสัญญา คดีจึงอยู่ในระหว่างการพิจารณาของศาล

ขณะที่คดีอยู่ในระหว่างการพิจารณาของอนุญาโตตุลาการ และการพิจารณาคดีของศาลแพ่ง
ธุรกิจต่างๆ ของบริษัทฯ และบริษัทย่อยจะยังคงดำเนินต่อไปตามปกติโดยไม่ได้รับผลกระทบ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2553

[]

บริษัท ระยองเพียวริฟายเออร์ จำกัด (มหาชน)

สารบัญ

+-------------+---------------------------------------------+---------+
|             |                                             | หน้า     |
+-------------+---------------------------------------------+---------+
| ส่วนที่ 1      | บริษัทที่ออกหลักทรัพย์                             |         |
+-------------+---------------------------------------------+---------+
|             | 1.  ข้อมูลทั่วไป                                | 1       |
+-------------+---------------------------------------------+---------+
|             | 2.  ปัจจัยความเสี่ยง                            | 2       |
+-------------+---------------------------------------------+---------+
|             | 3.  ลักษณะการประกอบธุรกิจ                      | 8       |
+-------------+---------------------------------------------+---------+
|             | 4.  การประกอบธุรกิจของแต่ละสายผลิตภัณฑ์           | 19      |
+-------------+---------------------------------------------+---------+
|             | 5.  ทรัพย์สินที่ใช้ในการประกอบธุรกิจ                | 32      |
+-------------+---------------------------------------------+---------+
|             | 6.  ข้อพิพาททางกฎหมาย                         | 36      |
+-------------+---------------------------------------------+---------+
|             | 7.  โครงสร้างเงินทุน                           | 37      |
+-------------+---------------------------------------------+---------+
|             | 8.  การจัดการ                                | 39      |
+-------------+---------------------------------------------+---------+
|             | 9.  การควบคุมภายใน                           | 54      |
+-------------+---------------------------------------------+---------+
|             | 10. รายการระหว่างกัน                          | 56      |
+-------------+---------------------------------------------+---------+
|             | 11. ฐานะการเงินและผลการดำเนินงาน              | 73      |
+-------------+---------------------------------------------+---------+
|             | 12. ข้อมูลอื่นที่เกี่ยวข้อง                          | 92      |
+-------------+---------------------------------------------+---------+
| ส่วนที่ 2      | การรับรองความถูกต้องของข้อมูล                    |         |
+-------------+---------------------------------------------+---------+
|             |                                             |         |
+-------------+---------------------------------------------+---------+
| เอกสารแนบ 1 | รายละเอียดเกี่ยวกับผู้บริหารและผู้มีอำนาจควบคุมของบริษัท |         |
+-------------+---------------------------------------------+---------+
| เอกสารแนบ 2 | รายละเอียดเกี่ยวกับกรรมการของบ                  |         |
|             | ริษัท บริษัทย่อย บริษัทร่วม หรือบริษัทที่เกี่ยวข้องของบริษัทฯ |         |
+-------------+---------------------------------------------+---------+
12. ข้อมูลอื่นที่เกี่ยวข้อง

บริษัท ระยองเพียวริฟายเออร์ จำกัด (มหาชน) (“บริษัทฯ”) ได้จดทะเบียนก่อตั้งเมื่อวันที่ 27
มกราคม 2538 เพื่อดำเนินการกลั่นเพื่อแปรสภาพคอนเดนเสท เรสสิดิว (Condensate
Residue) ซึ่งเป็นวัตถุดิบผลพลอยได้ (by product) จากกระบวนการผลิตของ บริษัท ปตท.
อะโรเมติกส์ และการกลั่น (มหาชน) เพื่อให้ได้ผลิตภัณฑ์ปิโตรเลียม และปิโตรเคมีที่มีคุณภาพได้แก่
น้ำมันดีเซลหมุนเร็ว เคมีภัณฑ์ และน้ำมันเตา โรงกลั่นของบริษัทฯ
ตั้งอยู่บริเวณนิคมอุตสาหกรรมมาบตาพุด จังหวัดระยอง ก่อสร้างแล้วเสร็จในเดือนกันยายน 2540
ปัจจุบันโรงกลั่นของบริษัทฯมีกำลังผลิตสูงสุด 17,000 บาร์เรลต่อวัน หรือประมาณ 80
ล้านลิตรต่อเดือน นอกจากผลิตภัณฑ์ที่บริษัทฯผลิตเองได้
บริษัทฯยังได้จัดซื้อน้ำมันเบนซินสำเร็จรูปจากผู้ผลิตหรือผู้จำหน่ายรายอื่นเพื่อมาจำหน่าย
บริษัทฯบริหารคลังน้ำมัน 4 แห่ง เพื่อจัดจำหน่ายน้ำมันสำเร็จรูปทั้งค้าส่งและค้าปลีก
โดยบริษัทฯได้รับใบอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
พ.ศ. 2543 ช่องทางการจัดจำหน่ายของบริษัทฯสามารถแบ่งเป็น 3 ช่องทางตามกลุ่มประเภทลูกค้า
คือ

1)  การค้าส่งให้กับผู้ค้าส่งน้ำมันเพื่อไปจำหน่ายต่อโดยมีมูลค่าประมาณร้อยละ 31.97
    ของยอดขายทั้งหมดของบริษัทฯในปี 2554

2)  การค้าปลีกจะดำเนินการผ่านสถานีบริการน้ำมันของ บริษัท เพียวพลังงานไทย จำกัด (PTEC)
    ซึ่งเป็นบริษัทย่อยที่บริษัทฯถือหุ้นอยู่ร้อยละ 99.99 โดยในปี 2554
    การค้าปลีกมีมูลค่าเป็นประมาณร้อยละ 17.37 ของยอดขายรวมของบริษัทฯ และ

3)  การส่งออกในปี 2554คิดเป็นมูลค่าร้อยละ 20.42 ของยอดขายรวมของบริษัทฯ

บริษัทฯ มีนโยบายให้บริการค้าปลีกผ่าน PTEC โดยคลุมพื้นที่ในภาคเหนือ ภาคตะวันออกเฉียงเหนือ
ภาคตะวันออก ภาคใต้ตอนบน และภาคกลางรอบนอกปริมณฑล
ส่วนผลิตภัณฑ์ที่จำหน่ายผ่านช่องทางการค้าส่งให้แก่ผู้ค้าส่งน้ำมัน
ส่วนใหญ่จะถูกนำไปจำหน่ายให้แก่ลูกค้าในต่างจังหวัด

เป้าหมายในการดำเนินธุรกิจในอนาคต เพื่อเป็นผู้นำอุตสาหกรรมกลั่นน้ำมันขนาดกลาง
และดำเนินธุรกิจน้ำมันครบวงจร ทั้งการจัดหา ขนส่ง คลังน้ำมัน กลั่น จำหน่ายส่ง และจำหน่ายปลีก
ให้ความสำคัญต่อคุณภาพและบริการเพื่อให้เกิดประโยชน์สูงสุดแก่ลูกค้าและผู้ถือหุ้นเป็นสำคัญ
บริษัทฯมุ่งเน้นการบริหารงานแบบสากล
ภายใต้ระบบที่มีคุณภาพโดยนำเทคโนโลยีสารสนเทศอันทันสมัยมาใช้ในการบริหารงาน
เพื่อลดความเสี่ยงของธุรกิจและสามารถตอบสนองความต้องการให้กับลูกค้าอย่างมีประสิทธิภาพ
ในด้านการผลิตบริษัทฯ
มุ่งเน้นพัฒนาเทคโนโลยีกระบวนการผลิตเพื่อลดต้นทุนและเพิ่มประสิทธิภาพของธุรกิจ
โดยที่ผ่านมาบริษัทฯ พึ่งพาเทคโนโลยีที่พัฒนาได้เองภายในประเทศ ซึ่งส่งผลให้บริษัทฯ
สามารถลดค่าใช้จ่ายในการผลิตเนื่องจากไม่ต้องเสียค่าลิขสิทธิ์จากต่างประเทศ
นอกจากนี้บริษัทฯยังให้ความสำคัญกับการแสวงหาพันธมิตรธุรกิจทั้งภายใน
และต่างประเทศเพื่อนำประโยชน์มาสู่ประเทศชาติ
และยังยึดมั่นในการดำเนินธุรกิจบนพื้นฐานของความรับผิดชอบต่อสิ่งแวดล้อมและสังคมเป็นสำคัญ